# Likumprojekts

**Grozījumi Ķīmisko vielu likumā**

Izdarīt Ķīmisko vielu likumā (Latvijas Republikas Saeimas un Ministru Kabineta Ziņotājs, 1998, 10. nr.; 2001, 3., 22. nr.; 2003, 23. nr.; 2005, 15. nr.; 2007, 24. nr.; Latvijas Vēstnesis, 2009, 182., 194. nr.; 2010, 178., 205. nr.; 2012, 92. nr.) šādus grozījumus:

1.  1. pantā:

izslēgt 6. punktu;

papildināt pantu ar 8. punktu šādā redakcijā:

"8) **toksiskas un ļoti toksiskas ķīmiskās vielas un maisījumi** – 1., 2. un 3. kategorijas akūti toksiskas ķīmiskas vielas un maisījumi un 1. kategorijas ķīmiskas vielas un maisījumi ar toksisku ietekmi uz konkrētiem mērķorgāniem pēc vienreizējas vai atkārtotas iedarbības."

2.  3. pantā:

izteikt 1.1 daļu šādā redakcijā:

"(11) Šis likums nosaka kompetento iestādi un palīdzības dienesta izveidošanu Eiropas Parlamenta un Padomes 2006. gada 18. decembra regulas Nr. [1907/2006](http://eur-lex.europa.eu/LexUriServ/LexUriServ.do?uri=OJ:L:2009:036:0084:0084:LV:PDF), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza direktīvu [1999/45/EK](http://eur-lex.europa.eu/LexUriServ/LexUriServ.do?uri=CONSLEG:1999L0045:20090120:LV:HTML) un atceļ Padomes regulu (EEK) Nr. [793/93](http://eur-lex.europa.eu/LexUriServ/LexUriServ.do?uri=OJ:L:1993:084:0001:003:LV:HTML) un Komisijas regulu (EK) Nr. [1488/94](http://eur-lex.europa.eu/LexUriServ/LexUriServ.do?uri=OJ:L:1994:161:0003:016:LV:HTML), kā arī Padomes direktīvu [76/769/EEK](http://eur-lex.europa.eu/LexUriServ/LexUriServ.do?uri=CELEX:31976L0769:LV:HTML) un Komisijas direktīvu [91/155/EEK](http://eur-lex.europa.eu/LexUriServ/LexUriServ.do?uri=CELEX:31991L0155:LV:HTML), direktīvu [93/67/EEK](http://eur-lex.europa.eu/LexUriServ/LexUriServ.do?uri=CELEX:31993L0067:LV:HTML), direktīvu [93/105/EK](http://eur-lex.europa.eu/LexUriServ/LexUriServ.do?uri=CELEX:31993L0105:LV:HTML) un direktīvu [2000/21/EK](http://eur-lex.europa.eu/LexUriServ/LexUriServ.do?uri=OJ:L:2000:103:0070:01:LV:HTML) (turpmāk − regula [1907/2006](http://eur-lex.europa.eu/LexUriServ/LexUriServ.do?uri=OJ:L:2009:036:0084:0084:LV:PDF)), Eiropas Parlamenta un Padomes 2008. gada 16. decembra regulas (EK) Nr. [1272/2008](http://eur-lex.europa.eu/LexUriServ/LexUriServ.do?uri=OJ:L:2008:353:0001:01:LV:HTML) par vielu un maisījumu klasificēšanu, marķēšanu un iepakošanu un ar ko groza un atceļ direktīvas [67/548/EEK](http://eur-lex.europa.eu/LexUriServ/LexUriServ.do?uri=CELEX:31967L0548:LV:HTML) un [1999/45/EK](http://eur-lex.europa.eu/LexUriServ/LexUriServ.do?uri=CONSLEG:1999L0045:20090120:LV:HTML) un groza regulu (EK) Nr. [1907/2006](http://eur-lex.europa.eu/LexUriServ/LexUriServ.do?uri=OJ:L:2009:036:0084:0084:LV:PDF) (turpmāk − regula [1272/2008](http://eur-lex.europa.eu/LexUriServ/LexUriServ.do?uri=OJ:L:2008:353:0001:01:LV:HTML)), un Eiropas Parlamenta un Padomes 2012. gada 22. maija regulas (ES) Nr. 528/2012 par biocīdu piedāvāšanu tirgū un lietošanu (turpmāk − regula 528/2012), kā arī kompetento iestādi Eiropas Parlamenta un Padomes 2012. gada 4. jūlija regulas Nr. 649/2012 par bīstamo ķīmisko vielu eksportu un importu 4. panta (turpmāk – regula 649/2012) izpratnē.";

izteikt trešās daļas 1. punkta "b" apakšpunktu šādā redakcijā:

"b) kosmētikas līdzekļiem,".

3.  4. pantā:

papildināt trešo daļu pēc vārdiem "ķīmiskajām vielām izstrādājumos" ar vārdiem "apstrādātiem izstrādājumiem";

izteikt 3.1 daļas 1. un 2. punktu šādā redakcijā:

"1) ir kompetentā iestāde, kas darbojas saskaņā ar regulas 1907/2006 121. pantu un nodrošina minētās regulas 123. pantā un 124. panta pirmajā daļā noteikto prasību izpildi, darbojas saskaņā ar regulas 1272/2008 43. pantu un nodrošina minētās regulas 44. un 45. pantā noteikto prasību izpildi, kā arī darbojas saskaņā ar regulas 528/2012  81. panta 1. punktu un regulas 649/2012 4. pantu;

2) izveido palīdzības dienestu saskaņā ar regulas 1907/2006  124. panta otro daļu, regulas 1272/2008 44. pantu un regulas 528/2012  81. panta 2. punktu un nodrošina tā darbību;";

izslēgt 3.1 daļas 4. punktu;

papildināt 6.1 daļu pēc vārdiem un skaitļiem "regulai 1907/2006" ar vārdiem un skaitļiem "un tirdzniecībā esošus apstrādātus izstrādājumus, izņemot apstrādātus izstrādājumus pārtikas aprites un veterinārajā jomā un apstrādātus izstrādājumus, kas ir vielas vai maisījumi, atbilstoši regulai 528/2012";

papildināt pantu ar 6.4 daļu šādā redakcijā:

"(64) Pārtikas un veterinārais dienests kontrolē biocīdus un apstrādātus izstrādājumus pārtikas aprites un veterinārajā jomā atbilstoši regulai 528/2012normatīvajos aktos noteiktajos uzraudzības objektos.";

papildināt septīto daļu pēc vārda "maisījumiem" ar vārdiem "vai apstrādātiem izstrādājumiem".

4. Papildināt pārejas noteikumus ar 11. un 12. punktu šādā redakcijā:

"11. Grozījums attiecībā uz šā likuma 1. panta papildināšanu ar 8. punktu stājas spēkā 2015. gada 1. jūnijā.

12. Grozījums attiecībā uz šā likuma 4. panta 6.1 daļu un 4. panta papildināšanu ar 6.4 daļu stājas spēkā 2015. gada 1. septembrī."

5. Izslēgt informatīvās atsauces uz Eiropas Savienības direktīvām 7. punktu.

Vides aizsardzības un

reģionālās attīstības ministrs

Romāns Naudiņš